
Предложения По Проект на Етичен Кодекс
От
Д-р Донка Атанасова-Вранчева Общински съветник и Председател на Етичната Комисия към ОС Поморие

           Относно: Проект на Етичен Кодекс на Общинските съветници от Общински съвет Поморие

          УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Във връзка със създаването на Проект на Етичен Кодекс на общинските съветници от Общински съвет Поморие и на основание чл.26, ал.3 и ал.4 от Закона за нормативните актове (ЗНА), Ви предлагам да бъдат включени следните изменения към Проект за Етичен Кодекс:
1. Към Глава Трета Етични Стандарти на поведение на общинския съветник , чл.11 в края на изречението да се добави израза „ и уважение“.
2.Към Глава Четвърта Комисия по Етика към Общински съвет чл. 21 /1/ да се замени с : Комисията извършва проверка по жалбата или сигнала в срок от 14 дни, като предоставя възможност на общинския съветник да отговори на  твърденията в жалбата или сигнала , както и да предостави доказателства.
3.От Глава Четвърта Комисия по Етика към Общински съвет чл.23 ал./1/ точка 3. да отпадне от текста.
4. След Глава Пета Отношения с обществеността чл.29, да се включи нова Глава Шеста „ Правила за получаване на подаръци и облаги
чл.30 – Общинският съветник може да получава подаръци като - сувенири, книги, цветя при официални събития. Като опит за влияние върху решенията на съветника, категорично се забраняват получаването на финансови ресурси под каквато и да е форма.“ 
Поредността на номерата на всички следващи глави и членове да се промени.
5. След Глава Осма чл.35  да се добави нова Глава Десета  - 
Взаимодействие между Етичната Комисия и Комисията по ЗПК със следния текст:
Чл.36 Общинските съветници могат да се обръщат към Етичната Комисия за консултация по етични въпроси , а когато въпросът не попада в нейната компетентност към Комисията по ЗПК. Етичната Комисия се занимава с поведенчески и морални въпроси, сигнали за неетично поведение като грубост , неуважение , непрофесионализъм в отношенията с граждани и колеги , нарушения на етичните принципи, систематично неизпълнение на задълженията като съветник, както и неправомерно използване на общински ресурси за лични цели. Етичната комисия има правомощия да проведе пълна процедура от приемането на сигнала за неетично поведение на общинския съветник до налагането на санкция. Паралелно с Етичната Комисия в общинския съвет функционира и постоянна комисия създадена по Закона за противодействие на корупцията (ЗПК), към която се насочват сигнали за случаи , предвидени в ЗПК. 
Успешното функциониране на двете постоянни комисии е в  тяхното добро взаимодействие.
6 . Заключителна разпоредба в Проекта да се измени със следния текст:
Преходни и заключителни разпоредби
1. Настоящият Етичен Кодекс се приема от Общински съвет -  Поморие на основание чл.21, ал.2 и ал.4 и чл. 36 ал.2 от ЗМСМА. , с Решение № , Протокол №  от              2025 г. 
2.Кодексът влиза в сила от датата на влизане в сила на измененията в Закона за местното самоуправление и местната администрация, които уреждат етичните стандарти и поведението на общинските съветници.
3. До този момент, при необходимост, се прилагат общите принципи на доброто управление и публичната отчетност, установени в действащото законодателство и Правилника на Общински съвет – Поморие.
 С уважение:
Д-р Д. Атанасова- Вранчева
